বেআইনি ফেনসিডিল উদ্ধার করতে গিয়ে আক্রান্ত বিএসএফ

নদিয়া: বেআইনি ফেনসিডিল উদ্ধার করতে গিয়ে আক্রান্ত বিএসএফ (BSF)। নদিয়ার (Nadia) কৃষ্ণগঞ্জের ঘটনা। ফেনসিডিল উদ্ধার করে গিয়ে আক্রান্ত হল বিএসএফ। ভেঙে গুঁড়িয়ে দেওয়া হল বিএসএফের গাড়ি। বিএসএফের পক্ষ থেকে মথুরাপুর এলাকায় মোট ১০ জনের নামে কৃষ্ণগঞ্জ থানায় অভিযোগ দায়ের করা হয়েছে। অভিযুক্তদের খোঁজের তল্লাশি চালাচ্ছে কৃষ্ণগঞ্জ থানার পুলিশ।

আরও পড়ুন: হাসপাতালে রোগীর আত্মীয়কে বেধড়ক মার, হাবড়ায় হুলুস্থুল কাণ্ড

জানা গিয়েছে, কৃষ্ণগঞ্জের মথুরাপুরে প্রচুর পরিমাণ ফেনসিডিল মজুতের খবর মেলে। কয়েকদিন আগেই কৃষ্ণগঞ্জের মাজ এলাকা থেকে বাংকারের খোঁজ পায় বিএসএফ। সেই বাঙ্কারের ভেতর থেকে প্রচুর পরিমানে ফেনসিডিল উদ্ধার হয়। সেই রেশ কাটতে না কাটতেই গত শনিবার বিএসএফ কর্মীরা খবর পায় মথুরাপুরের রিভার পাম্পের ভিতরে ফেনসিডিল মজুদ করা হয়েছে পাচারের উদ্দেশ্যে । এই খবর পেয়ে বিএসএফ কর্মীরা কৃষ্ণগঞ্জের মথুরাপুরের রিভার পাম্পে তল্লাশি চালাতে যায়। তারপরই বিএসএফের ওপর হামলা হয়। বিএসএফ জওয়ানদের মারধর করা হয় বলে অভিযোগ। বিএসএফের গাড়িতে ব্যাপক ভাঙচুর চালানো হয়। বিএসএফ সূত্রে খবর সামনের সারিতে মহিলারা থাকলেও পিছনের দিকে ছিল এলাকার দুষ্কৃতীরা । যেহেতু অল্প পরিমাণ বিএসএফ কর্মী যাওয়ায় প্রথমেই বিএসএফের গাড়ি ভাঙচুর করে দুষ্কৃতীরা । এরপরে প্রচুর বিএসএফ কর্মী যায় ঘটনাস্থলে। বিএসএফের পক্ষ থেকে মথুরাপুর এলাকায় মোট ১০ জনের নামে কৃষ্ণগঞ্জ থানায় অভিযোগ জানানো হয়েছে । তদন্তে নেমেছে কৃষ্ণগঞ্জ থানার পুলিশ।

অন্য খবর দেখুন